


Piegādātāja ierosinājums/jautājums: Lūdzam precizēt 1.daļas IBM ražotāja pozīcijas, kas attiecināmas uz tīkla iekārtu sadaļu (CI133P.1.2.8 un CI133P.1.6.8). Pēc ražotāja nomenklatūras IBM neizdala atsevišķi tīkla iekārtas. Pieņemot, ka VDAA varētu uzskatīt SAN komutatoru (SAN switch) par tīkla iekārtu, tad skaidrojam, ka IBM šīs iekārtas klasificē kā datu glabātuvju risinājuma sastāvdaļu, turklāt šie SAN komutatori (SAN switch) nav izmantojami kā atsevišķa tīkla iekārta.
Attiecīgi lūgums grozīt Tehnisko specifikāciju, izslēdzot pozīcijas attiecībā uz IBM tīkla iekārtu sadaļām.Kā arī gadījumā, ja VDAA uzskata, ka IBM ražo tīkla iekārtas, lūdzam skaidrot veidu, kādā pierādīt speciālistu kompetenci un iesniedzamos sertifikātus, ņemot vērā, ka IBM nesertificē speciālistus tīkla iekārtu jomā. Vai šādā gadījumā par derīgiem tiks uzskatīti uz datu glabātuvju jomu attiecināmi sertifikāti?
Komisijas atbilde: Informējam, ka  izmaiņas Tehniskajā specifikācijā attiecībā uz IBM ražotāja tīkla iekārtu pozīcijām netiks veiktas. Ja neviens komersants nevarēs iesniegt ražotāja apliecinājumu vai sertifikātus, kas pierāda, ka tā rīcībā ir IBM tīkla iekārtu speciālisti, tad attiecīgajā IBM ražotāja tīkla iekārtu pozīcijā iepirkums tiks izbeigts.
 

Piegādātāja jautājums: Lūdzam skaidrot, kā pretendents var pierādīt savu speciālistu kompetenci attiecībā uz Supermicro pozīcijām – CI133P.1.6.6, CI133P.1.7.6 un CI133P.1.8.6, ņemot vērā, ka pēc mūsu rīcībā esošās informācijas, Supermicro kā ražotājam nav partneru programmas un tas neveic speciālistu sertifikāciju.
Komisijas atbilde: Informējam, ka, ja kādam ražotājam nav pieejamu speciālistu sertifikātu, sertifikātu prasības pozīcijās CI133P.1.5.–CI133P.1.8. attiecīgajam ražotājam netiks piešķirtas. Ja ražotājs spēj izsniegt apliecinājumu, ka komersanta rīcībā ir attiecīgā priekšmeta speciālisti, tad iekļaujot šādu apliecinājumu piedāvājumā, komersants var kvalificēties pozīcijām CI133P.1.1.–CI133P.1.4. Turklāt vēršam uzmanību, ka Supermicro ir partneru tīkls https://www.supermicro.com/en/wheretobuy, kas liek domāt, ka ir arī partneru programmas.

